बजट में लोगों के लिए कुछ भी नया नहीं किया: कांग्रेस
हरियाणामें सोमवार को पेश बजट पर राजनीतिज्ञों ने अपनी प्रतिक्रिया दी है। बजट के बाद सत्ता पक्ष ने इसे सराहा तो विपक्ष ने इसे सिरे से नकार दिया है। जहां एक ओर भाजपा के वरिष्ठ नेता वीके सूद ने बताया कि बजट की राशि को बढ़ाया गया है, गरीब कल्याण वर्ष में कई प्रावधान किये हैं। गांव, किसान, कृषि, अनुसूचित जाति के लिए प्राथमिकता की गई है। कुछ नई चीजें लेकर आये हैं, जिससे आमदनी बढ़ेगी और विकास कार्य भी होंगे। ग्रामीण विकास में 60 प्रतिशत की बढ़ोतरी की गई। सबका साथ-सबका विकास होगा। वहीं, दूसरी ओर अखिल भारतीय कांग्रेस कमेटी के सदस्य प्रताप चौधरी ने बताया कि बजट में खोखले दावे किए गए हैं। सरकार ने बजट में कोई नया कर नहीं दिखाया है, लेकिन बाद में बीच टैक्स लगाकर नया कर लगा देगी। यह बजट प्रदेश का नहीं, बल्कि भाजपा का लगता है। इस बजट में लोगों के लिए कुछ नया नहीं है। जिस प्रकार से चुनावों में जनता की वोट पाने के लिए भाजपा ने झूठे जुमले छोड़े ऐसे ही जुमलों के आधार पर हरियाणा सरकार का बजट है।
बिनाविजन की सरकार :हरियाणा प्रदेश महिला कांग्रेस की प्रवक्ता रंजीता मेहता ने कहा कि भाजपा से लोगों को पहले ही कोई उम्मीद नहीं थी और आज बजट ने साबित कर दिया कि इस सरकार के पास कोई विजन नहीं है। प्रदेश को कर्जे में डूबा दिया है, एक लाख 41 हजार करोड़ रुपये का कर्ज चढ़ा दिया है, इससे स्पष्ट है कि हर बच्चे पर 2 लाख रुपये का कर्ज है। 50 हजार कर्मचारियों की भर्ती होने है, उनके लिये पैसा कहां से आयेगा। योजनाएं केवल योजना रह जाती है, लेकिन कोई काम नहीं करते।
hin_Deva hin_Deva hin_Deva